

# Návrh na zmenu dokumentov ŠTK

## Navrhovateľ

ADLER Juraj, LANČARIČ Dušan, PRASK

MORTREUX David, TONTONS

PAPP Peter, MOPED

RAKONCZA Roman, HARMONY

SIPOS Patrik, BLESK

ŠEVČEK Martin, CAP

ŠTRBA Marek, PKP

## Motivácia

Po prvotnej diskusii na komisii STK ohľadom návrhu na vytvorenie klubu pre najlepších hráčov sa vytvorila pracovná skupina, ktorá pôvodný návrh prerobila do nasledujúcej podoby. STK odporučila posunúť návrh do VZ SFP na svojom decembrovom zasadnutí.

## Aktuálne znenie dokumentu

Celá sekcia o reprezentáciách v platnom dokumentu MSR

* https://www.sfp.sk/doku.php?id=dokumenty:system-msr-2017

## Nové znenie

### Požiadavky na trénera a jeho zodpovednosť

Tréner je osoba, ktorá vyberá reprezentačný tím (ďalej tím) a je zodpovedná za jeho prípravu a vystúpenie na šampionáte.

Jeho prioritnou úlohou je:

* výber širšieho kádra reprezentácie z hráčov s platnou licenciou SFP,
* viesť tím na pravidelných tréningoch (minimálny rozsah tréningov za mesiac schválený PSFP),
* analyzovať herné situácie,
* zúčastniť sa s tímom na plánovaných turnajoch
* snaží sa o zlepšenie herného prejavu tímu.
* hodnotiť výkon hráčov a tímov z výberu na súťažiach
* viesť prehľad o aktivitách reprezentačného výberu (aktívna účasť), vyvodiť zodpovednosť za neplnenie si úloh reprezentanta, pokynov alebo dlhodobo slabé výkony
* zúčastniť sa s reprezentačným výberom MSR trojíc
* Komunikácia ohľadom reprezentačného tímu s klubmi, partnermi, inštitúciami, trénermi
* Nastaviť proces výberu reprezentantov na celoslovenskej úrovni

Túto systematickú činnosť vykonáva do šampionátu. Na ňom tím vedie, určuje taktiku hry, ktorú konzultuje s tímom, realizuje striedania, berie oddychové časy, privoláva rozhodcu, prípadne s ním konzultuje, dáva tímu iný pohľad na konkrétne situácie, lebo vidí hru z iného uhlu pohľadu a celkovo prispieva k hernej pohode tímu v pozitívnom smere. Ďalej počas šampionátu vedie podrobnú štatistiku jednotlivých hráčov, ktorú následne po ukončení šampionátu analyzuje a spolu s vypracovanou záverečnou správou odovzdá PSFP.

Kritériá pre výber trénera:

1. Špecifický trénerský kurz pre pétanque (CEP, FIPJP, CIEP) alebo základný trénerský kurz (FTVŠ), (v prípade ak ešte nemá stačí prehlásenie, že ho absolvuje v roku 2021 a SFP na kurz poskytne finančný príspevok)
2. Absolvované hráčske alebo trénerské stáže
3. Hráčska alebo trénerská licencia
4. Znalosť slovenského jazyka, anglického jazyka alebo francúzskeho jazyka
5. Plán prípravy a jasná vízia výberu reprezentantov
6. Pripravená metodika výberu reprezentantov, ktorá zahŕňa kritériá ako športová výkonnosť, aktívny záujem o zlepšovanie hry, pravidelný tréning a tímová hra
7. Vypracovaný harmonogram tréningových procesov a účasť na turnajoch, prevažne zahraničných
8. Stanovený merateľný cieľ (napr. umiestnenie na nadchádzajúcom šampionáte)

Štatút funkcie trénera:

* Výber reprezentantov v kategórii senior 3x3 m/ž , 6-8 ľudí z každej kategórie
* Výber turnajov a stáží na danú sezónu
* V rámci prípravy povinnosť absolvovať turnaje ako nehrajúci tréner
* Tréner každej kategórie si môže zostaviť realizačný tím pre prípravu reprezentácie
* Na samotný šampionát cestuje s tímom len tréner a vedúci výpravy
* Tvorba a výber tréningových procesov
* Vyhodnotenie dosiahnutých výsledkov a ich prezentácia na PSFP
* Volebné obdobie 2 roky

### Forma výberu trénera

TMK stanoví termín, do ktorého bude prijímať prihlášky na trénera reprezentačného tímu. Po vyhodnotení prihlášok prebehne osobný alebo online pohovor. Vybraní kandidáti budú odporúčení prezídiu SFP. Prezídium SFP na svojom najbližšom zasadnutí, vyhodnotí návrhy TMK. Výber trénera musí byť ukončený najneskôr 31. 3. v danom roku.

Každý kandidát si musí byť vedomý, čo každá funkcia predstavuje a čo sa od neho očakáva.

Obsahom prihlášky musí byť stručný petangový životopis, súpis skúseností najmä z medzinárodného petangu a popis jazykových znalostí. Súčasťou žiadosti je aj zdôvodnenie, prečo by mal byť kandidát vybraný (motivačný list).

Kandidát na tréner by mal mať predstavu, ako bude tím viesť do šampionátu a svoj predbežný tréningový plán predložiť spolu s prihláškou. Následne by mal v určitých intervaloch informovať prezídium o progrese tímu za dané obdobie.

Reprezentačný výber pod vedením trénera by mal mať možnosť zúčastňovať sa aj domácich turnajov SFP, s udelenou výnimkou možnosti striedať hráča a aktívneho koučovania reprezentačného výberu počas hry.

### Zostavenie širšieho kádra reprezentácie

Na výzvu PSFP kluby nahlásia na portal.sfp.sk hráčov/hráčky, ktorí majú záujem reprezentovať v danom roku. Termín nahlásenia je 31.3.

Tréner môže zaradiť do širšej nominácie aj hráčov/hráčky, ktorí neboli nahlásení na portal.sfp.sk.

### Požiadavky na hráča a jeho povinnosti

1. Záujem reprezentovať, prijať túto funkciu ako česť reprezentovať SR
2. Stotožnenie sa s cieľom a víziou trénera reprezentácie
3. Povinnosť zúčastňovať sa vopred určených turnajov /Slovensko – zahraničie/
4. Povinnosť zúčastňovať sa vopred určených stáží , kurzov a pod.
5. Povinnosť zúčastňovať sa pravidelných tréningov
6. Povinnosť rešpektovať trénera, jeho vybraných spolupracovníkov a ich rozhodnutia

### Prezídium

1. Výber trénera 03/2020
2. Definovanie cieľov spolu s reprezentačným trénerom
3. Finančná podpora širšej nominácie reprezentantov / turnaje , stáže /
4. Finančné prostriedky vyčlenené na účasť na ME , MS
5. Zhodnotenie dosiahnutých cieľov a vyvodenie zodpovednosti voči trénerovi
6. Možnosť predčasne ukončiť spoluprácu s trénerom v prípade neplnenia si úloh